# Den årlige forbrugerinformation fra dit vandværk

Hjerting Vandværk A.m.b.a’s information for 2020:

Værsgo’ her får du den årlige information om vandets kvalitet. Vi opdaterer informationerne mindst én gang om året, men hvis du ønsker yderligere oplysninger, er du velkommen til at kontakte os.

**Kontakt til Hjerting Vandværk**

Tlf. 75115578, elogvand@hjerting.net

Driftsleder Dennis H. Schrøder

www.hjerting.net

# Vandkvaliteten

På vandværket foretager vi en simpel vandbehandling ved at ilte vandet og filtrere det i sandfiltre.

For at sikre at dit vand har en ensartet og høj kvalitet, tager vi vandprøver efter et kontrolprogram, som er godkendt af Esbjerg Kommune.

Vi tager som minimum 28 årlige drikkevandsprøver, og 16 årlige vandprøver fra vandværkets boringer. Vi får undersøgt vandet på et godkendt laboratorium.

Vi analyserer vandet ved forbrugernes taphaner, ligesom vandet analyseres for visse stoffer, inden det forlader vandværket.

De steder, hvor vi tager vandprøverne, bliver temperatur, lugt, og smag undersøgt med det samme.

Vandet undersøges for:

* **Mikrobiologiske forhold**
Kimtal ved 22 grader Celsius, coliforme bakterier, E.coli og enterokokker.
* **Fysik og kemi**
Det er en lang række stoffer, herunder jern, mangan, nitrat, vandets hårdhedsgrad og pesticider.

De stoffer, der undersøges for, er beskrevet i drikkevandsbekendtgørelsen, som du kan læse på retsinforamtion.dk: <https://www.retsinformation.dk/Forms/R0710.aspx?id=202768>

Du kan se resultaterne af de seneste vandanalyser her: <http://www.hjerting.net/vand/vandkvalitet.html>

Hvis du vil vide mere om vandanalyser og drikkevandets hovedbestanddele samt mikrologiske parametre, kan du læse ”Sådan læser du en vandanalyse” på Danske Vandværkers hjemmeside: <https://danskevv.dk/viden-om/hygiejne-og-kvalitet/sadan-laeser-du-en-vandanalyse/>

**Overskridelser af kvalitetskrav**

De seneste år har der ikke været overskridelser af de vejledende kvalitetskrav.

**Fund af sprøjtemiddel i drikkevand**

Der er den seneste tid fundet et nyt sprøjtemiddel i drikkevandet flere steder i Danmark.

Det er nu også tilfældet ved Hjerting Vandværk, hvor vi har undersøgt mængderne af N,N-dimethylsulfamid også kaldet DMS i drikkevandet. Analysen viser, at der er spor fra nedbrydningsproduktet i drikkevandet. Indholdet er meget lille, og ligger under den tilladte grænseværdi, som Miljø- og Fødevarestyrelsen har fastsat. Se<http://www.hjerting.net/vand/vandkvalitet.html>

Hjerting Vandværk har sporet kilden til overskridelsen, og har i samarbejde med Natur og Miljø fået udarbejdet, godkendt og iværksat en procedure således, at vi sikrer at indholdet af DMS i drikkevandet forbliver under grænseværdien.

**Andre oplysninger**

Områder som forsynes af dit vandværk. Områderne er fastlagt i kommunens forsyningsplan.

**Så meget vand indvinder vi årligt**

Vandværket udpumper ca. 360.000m3 årligt til 3500 ejendomme/andelshavere svarende til ca. 10.000 forbrugere.

**Her henter vi dit vand**

Vandværket har 4 boringer, som er placeret omkring Hjerting.

Alt vandet pumpes op fra disse boringer, som har en dybde på cirka 135 meter.

*Denne forbrugerinformation er lovpligtig efter bestemmelsen i Miljø- og Fødevareministeriets gældende bekendtgørelse om vandkvalitet og tilsyn med vandforsyningsanlæg (kapitel 8).*